สวัสดีค่ะ ตอนนี้หนูมีอาการปวดหลังบริเวณเอว อาการนี้พึ่งเป็นหลังจากที่หนูเคยยกของหนักประมาณ 15 กิโลได้ค่ะ และตอนนี้หนูเลิกยกของหนักแล้ว แต่มีอาการปวดหลังที่เอว ปวดไม่หายเลยค่ะ ให้พ่อนวดหลังก็หายปวดแค่สักพัก เวลานั่ง หรือ นอนท่าหงาย ก็จะปวดมาก และตอนเช้าทุกๆวันหนูก็จะบิดตัวซ้าย-ขวา เป็นประจำ อยากทราบว่าคุณมีวิธีแนะนำให้หายปวดหลังที่เอวไหมค่ะ หรืออาการแบบนี้ต้องไปพบแพทย์ที่โรงบาลค่ะ
สวัสดีค่ะ อาการปวดหลังบริเวณเอว อาจเกิดจาก-ปวดกล้ามเนื้อจากกล้ามเนื้ออักเสบ อาจปวดร้าวไปได้หลายบริเวณ และมีประวัติการยกของหนักนำมาก่อน-เส้นเอ็นที่หลังมีการอักเสบหรือฉีกขาด-กระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรง-นิ่วในทางเดินปัสสาวะ อาจมีปัสสาวะเป็นเลือดร่วมด้วยจากอาการเบื้องต้น คิดถึงโรคในกลุ่มกล้ามเนื้ออักเสบมากที่สุด เนื่องจากมีประวัติการใช้งานชัดเจน สัมพันธ์กับท่าทางแนะนำว่าถ้าปวดตึงมาก จนขยับได้น้อย ปวดจนรบกวนชีวิตประจำวัน ควรไปพบแพทย์ทั่วไปหรือศัลยแพทย์กระดูกและข้อเพื่อตรวจร่างกายเพิ่มเติมและเอ็กซเรย์ดูถ้าจำเป็นการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนักๆไปก่อนจนกว่าอาการปวดจะทุเลา ฝึกยืดเหยียดกล้ามเนื้อบริเวณหลัง